خلق ارا تورک مدنیتی تشکیلاتی تورکسوی (TÜRKSOY) مدنیت وزیرلری دائیمی کینگشی 36 – دور جلسه سی بولیب اوتدی. اوشبو جلسه ده قرغزستان نینگ اوش شهری " 2019 – ییلی تورک دنیاسی پایتختی" ایتیب تعیین قیلیندی.
تورکیه نینگ مدنیت و توریزم وزیری نوری ایرسوی، کستمونو تاریخی ایجادیات مناسبتی بیلن اویوشتیریلگن تورکسوی مدنیت وزیرلری دائیمی کینگشی 36- دور جلسه سیده قیلگن صحبتیده، وظیفه نی قرغزستان گه تاپشیرگن لیکلرینی بیلدیردی.
بوندن کیینگی جلسه نینگ قرغزستان نینگ اوش شهریده بولیب اوتیشیدن خبر بیرگن ایرسوی جنابلری، "انشالله بیرگه لیکده اوجایده ییغیله میز" دیدی.
تورکسوی باشلیغی Düsen Kaseinov ایسه قرغزستان نینگ اوش شهری نینگ "2019 تورک دنیاسی پایتختی" ایتیب اعلان قیلیب همه نی بو جایگه دعوت ایتدی.
Kaseinov، شیخ شبانی ولی بیلن تیگیشلی اوله راق قرغزستانده تورلی فعالیت اوتکزیلیشیدن خبر بیردی. " شیخ شبانی ولی بیلن تیگیشلی 2019 تورک دنیاسی پایتختی اوشده بیر کنفرانس اوتکزیله دی. 2019 تورک خلق توره چیسی عاشق ویسل و آذربایجان نینگ تنیقلی شاعری امادالدین نسیمی ییلی بوله دی" دیب ایتدی.
تورکسوی فوتو صورت کورگزمه سی نینگ آچیلیشی بولیب اوتگن مذکور پروگرامده تورکسوی مدنیت وزیرلری دائیمی کینگشی 36- دور جلسه سی نینگ قرار و نتیجه اعلامیه سیگه قول قوییلدی.
پروگرام نینگ سونگیده کستمونو والی لیگی تامانیدن جلسه گه قتنشگن تورک دنیاسی نماینده لریگه نشان (تشکرنامه) تقدیم ایتیلدی. تورک دنیاسی تیللری توغریسیده فعالیت لری بیلن تنیلگن قشغرلی محمود موضوعسی بوییچه حکایه بیله شوویگه اشترذاک ایتیب درجه آلگنلرگه آلقیش نامه بیریلدی.
نایجریاده ترور تشکیلاتی بوکو حرام گه قرشی حربی عملیات اویوشتیریلدی
